**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2018.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2018. április 25.-én 17 óra 30 perckor megtartott közmeghallgatásáról.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Gyenge András

 Tima Zoltán Ferenc

 Szórád Zoltán

 képviselők

**Távol van**:-

**Tanácskozási joggal jelen van:** Novák Edit aljegyző

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5igen szavazattal, tartózkodás és ellenszavazat nélkül a következő határozatot hozta:

**14/2018.(IV.25.) önkormányzati határozat**

Nagyacsád Község Önkormányzatának képviselő-testülete 2018. május 30-i ülésének napirendjét az alábbiak szerint határozza meg:

1. Önkormányzati képviselő eskütétele

Előadó: polgármester

1. Nemesgörzsönyi Közös Önkormányzati Hivatal 2017. évi költségvetésének módosítása

Előadó: polgármester

1. Nemesgörzsönyi Közös Önkormányzati Hivatal 2017. évi zárszámadásának elfogadása

Előadó:polgármester

1. Nagyacsád Község Önkormányzat 2017. évi költségvetésének módosítása

Előadó:polgármester

1. Nagyacsád Község Önkormányzat 2017. évi zárszámadásának elfogadása

Előadó:polgármester

1. Nemesgörzsönyi Közös Önkormányzati Hivatal Alapító Okirat módosítása

Előadó:polgármester

1. A nem közművel összegyűjtött háztartási szennyvíz begyűjtésére vonatkozó kötelező helyi közszolgáltatásról szóló 8/2014.(IX.30.) önk. rendelet módosítása

Előadó:polgármester

1. Belső ellenőrzési jelentés elfogadása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Pályázati ügyek tárgyalása**

**Előadó: polgármester**

1)Pályázati ügyek tárgyalása

Előadó: polgármester

Szalóky Nándor polgármester elmondja, hogy lehetőség van pályázat benyújtására. Az egyik az önkormányzati feladatellátást szolgáló fejlesztések támogatása, a másik a helyi közművelődési érdekeltségnövelő támogatása. Az önkormányzati fejlesztések támogatása jogcím esetében Kert és a Rákóczi utca aszfaltozására lenne benyújtva pályázat. Már csak ez a két utca van, ami nem lett felújítva. Az árajánlatok beszerzésre kerültek. A beruházás teljes költsége 15.000.840.- Ft 85 %-os támogatási intenzitás mellett.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**15/2018. (IV. 25.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot nyújt be a 2017. évi C. törvény 3. melléklet II.2. pont c) pontok szerinti „Önkormányzati feladatellátást szolgáló fejlesztések támogatása” jogcímre. Fejlesztés tárgya: Kert u, Rákóczi u. felújítása. Nagyacsád Község Önkormányzata a saját forrás összegét – 2.250.126.- Ft- a 2018. évi költségvetés terhére biztosítja.

Fejlesztés forrásösszetétele:

|  |  |  |
| --- | --- | --- |
|  | Ft |  |
| **Megnevezés** | **Kert u., Rákóczi u. aszfaltburkolat felújítása** | **%** |
| Saját forrás | 2 250 126 | 15 |
| Támogatás | 12 750 714 | 85 |
| **összesen** | **15 000 840** | **100** |

Felelős: polgármester

Határidő: 2018. május 2.

Szalóky Nándor polgármester elmondja, hogy a közművelődési érdekeltségnövelő támogatások jogcímre is benyújtásra kerülne pályázat. A támogatás maximális mértéke nem haladhatja meg a vállalt önrész kilencszeresét. 150 ezer Ft önrész vállalását tartja elfogadhatónak. Laptop, projektor, nyomtató, vetítő vászon, mini hifi kerülne beszerzésre.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**16/2018. (IV. 25.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot nyújt be a 2017. évi C. törvény 3. melléklet II.4. pont a) pontok szerinti „Közművelődési érdekeltségnövelő támogatás” jogcímre. Nagyacsád Község Önkormányzata a saját forrás összegét – 150.000.- Ft- a 2018. évi költségvetés terhére biztosítja.

Fejlesztés forrásösszetétele:

|  |  |  |
| --- | --- | --- |
|  | Ft |  |
| **Megnevezés** | **eszköz beszerzés**  | **%** |
| Saját forrás | 150 000 | 16 |
| Támogatás | 814 159 | 84 |
| **összesen** | **964 159** | **100** |

Felelős: polgármester

Határidő: 2018. május 2.

**2)Rendőrségi beszámoló**

**Előadó:polgármester**

Szalóky Nándor polgármester elmondja, hogy a beszámoló mindenki részére kiküldésre került. Ismerteti a tartalmát. Elmondja, hogy 1 bűncselekmény volt, baleset nem történt, a körzeti megbízott személye nem változott, és nagy segítséget jelentett az önkormányzati támogatás.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**17/2018. (IV. 25.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Pápai Rendőrkapitányság 2017. évi tevékenységéről szóló beszámolót az előterjesztés szerint.

Felelős: polgármester

Határidő:azonnal

**3)Átfogó értékelés a 2017. évi gyermekjóléti és gyermekvédelmi feladatokról**

**Előadó: polgármester**

Szalóky Nándor polgármester ismerteti az előterjesztés tartalmát. Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**18/2018. (IV. 25.) önkormányzati határozat**

Nagyacsád Község Önkormányzat Képviselő-testülete úgy döntött, hogy a 2017. évi gyermekjóléti és gyermekvédelmi feladatokról szóló átfogó értékelést az előterjesztésnek megfelelően elfogadja.

Felelős: polgármester

Határidő:azonnal

**4)Beszámoló a családsegítő szolgálat 2017. évi munkájáról**

**Előadó: polgármester**

Szalóky Nándor polgármester ismerteti az előterjesztés tartalmát. Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**19/2018. (IV. 25.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Pápakörnyéki Önkormányzatok Feladatellátó Intézménye Család-és Gyermekjóléti Szolgálata 2017. évi tevékenységéről szóló beszámolóját az előterjesztés szerint elfogadja.

Felelős: polgármester

Határidő:azonnal

**5)Információátadási szabályzat elfogadása**

**Előadó:polgármester**

Szalóky Nándor polgármester ismerteti az előterjesztés tartalmát. Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**20/2018. (IV. 25.) önkormányzati határozat**

Nagyacsád Község Önkormányzat Képviselő-testülete úgy döntött, hogy Nagyacsád Község Önkormányzat Információátadási Szabályzatát az előterjesztés szerint elfogadja.

Felelős: polgármester

Határidő:azonnal

**6)Vegyes ügyek**

**Előadó: polgármester**

Szalóky Nándor polgármester elmondja, hogy a tavalyi év végén elnyert pályázattal kapcsolatban annyi változás történik, hogy az Erőss Út Kft-vel szeretné megkötni a szerződést. Előbb meg tudják valósítani, és kedvezőbb is az árajánlat.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**21/2018. (IV. 25.) önkormányzati határozat**

Nagyacsád Község Önkormányzat Képviselő-testülete úgy döntött, hogy vállalkozási szerződést köt az Erőss Út KFt-vel (3373 Besenyőtelek, Fenyő u. 8., asz: 14859144-2-10) 12.622.098.- Ft+ áfa összegben, a Nagyacsád Petőfi, Jókai és Zrínyi utcák felújítási munkáira.

Felhatalmazza a polgármestert a szerződés megkötésére.

Felelős:polgármester

Határidő:azonnal

Szalóky Nándor polgármester elmondja, hogy a földutak rendbetételére tenne kísérletet. Az árokpartok kitisztításából származó bevétel, mely kb. 2 millió Ft, erre lenne fordítva. A Takácsi út lenne első körben megcsinálva. Egy gép kituskózná, mely igen magas költséggel jár.

Tima Zoltán Ferenc képviselő elmondja, 35 ezer Ft körül van az óradíja, azt tervezi, hogy megnézi üzem közben.

Szalóky Nándor polgármester javasolja, hogy döntsön a Képviselő-testület az út felújításról.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**21/2018. (IV. 25.) önkormányzati határozat**

Nagyacsád Község Önkormányzat Képviselő-testülete úgy döntött, hogy a lábon álló fa adásvételéből származó bevételt a külterületi utak felújítására fordítja.

Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Gyenge András képviselő elmondja, hogy a 2018. május 2-től új munkakörben dolgozik, megváltozik a munkavégzés helye is, és így már nem tud eleget tenni a képviselői feladatainak. 2018. április 30-val lemond az önkormányzati képviselői mandátumáról.

Nagyacsád Község Önkormányzat Képviselő-testülete a lemondást elfogadja, további sok sikert kíván Gyenge Andrásnak a munkájához.

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. május 2-i nyilvános ülést 17 óra 51 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**